Diari Oficial de la Generalitat Valenciana


Sumari del DOGV 4603, del 07-10-2003 (2003/10054)

ORDE de 23 de setembre de 2003, de la Conselleria de Justícia i Administracions Públiques, per la qual s'aprova la classificació en classe primera dels llocs de secretaria i intervenció de l'Ajuntament de l'Alcora.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4603

Data del DOGV
:   07-10-2003

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2003/10706


Data del document
:   23-09-2003

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Alcora, l'
    * qualificació del personal
    * administració local
    * professió administrativa
    * comptable

ORDE de 23 de setembre de 2003, de la Conselleria de Justícia i Administracions Públiques, per la qual s'aprova la classificació en classe primera dels llocs de secretaria i intervenció de l'Ajuntament de l'Alcora. [2003/X10459]
  
Els llocs de treball de secretaria i intervenció de l'Ajuntament de l'Alcora es troben actualment classificats en classe segona.
  
Per mitjà d'acord plenari de l'Ajuntament de l'Alcora, de data 6 d'agost de 2003, se sol·licita a esta Conselleria de Justícia i Administracions Públiques la modificació dels citats llocs de treball en classe primera, per concórrer en el municipi característiques especials, les quals queden prou acreditades en l'expedient tramitat.
  
Consten en l'expedient certificats expedits per la Secretaria General de la Corporació, acreditatius de la població municipal i del pressupost, així com del tràmit d'audiència i del seu resultat.
  
Vist el que disposa l'article 7 del Reial Decret 1.732/1994, de 29 de juliol, que permet que en els municipis amb acusats increments de població en determinades temporades de l'any, els llocs reservats a funcionaris d'administració local amb habilitació de caràcter nacional podran ser classificats per l'òrgan competent de la comunitat autònoma respectiva en classe superior a la que els correspondria, segons el que disposa l'article 2 del mateix Reial Decret 1.732/1994, de 29 de juliol, a instància de la corporació interessada.
  
Vist el que disposa l'article 2 del Reial Decret 1.732/1994, de 29 de juliol, en l'apartat a) del qual reserva la provisió de les secretaries de classe primera a funcionaris pertanyents a la subescala de secretaria, categoria superior; en l'apartat d) classifica en intervencions de classe primera els llocs d'intervenció en corporacions amb secretaria de classe primera, reservats a funcionaris pertanyents a la subescala d'intervenció tresoreria, categoria superior, i en l'apartat f) sobre l'obligatorietat de crear el lloc de tresoreria reservat a funcionaris pertanyents a la subescala d'intervenció tresoreria.
  
Per tant, i en ús de les competències atribuïdes pels articles 2.2 a) i 7 del Decret 159/1997, de 29 d'abril, del Govern Valencià, pel qual s'aprova el Reglament regulador de les competències de la Generalitat Valenciana relatives als funcionaris d'administració local amb habilitació de caràcter nacional,
  
ORDENE
  
I. Classificar els llocs de treball de secretaria i intervenció de l'Ajuntament de l'Alcora en classe primera, i queden reservats respectivament a funcionaris d'administració local amb habilitació de caràcter nacional pertanyents a la subescala de secretaria, categoria superior, i a la subescala d'intervenció tresoreria, categoria superior, sense perjuí d'allò que ha sigut previst per a este últim lloc en la disposició transitòria primera 2 e) del Reial Decret 1.174/1987, de 18 de setembre.
  
II. Classificar el lloc de tresoreria de l'Ajuntament de l'Alcora com a reservat a funcionaris amb habilitació de caràcter nacional pertanyents a la subescala d'intervenció tresoreria, sense perjuí del que preveu l'apartat 2 f) de la disposició transitòria primera del Reial Decret 1.174/1987.
  
III. La modificació de la classificació d'estos llocs de treball, no afectarà les destinacions de qui els estigueren exercint amb caràcter definitiu.
  
Contra esta orde es podrà interposar recurs contenciós administratiu davant el Jutjat Contenciós Administratiu de València o davant el jutjat contenciós administratiu en la circumscripció dels quals tinga el demandant el seu domicili, en el termini de dos mesos comptats des de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 23 de setembre de 2003
  
El conseller de Justícia i Administracions Públiques,